**Gender bərabərliyi və Ailə nazirliyi** (koreyaca 여성 가족부) - Cənubi Koreya Respublikasına aid bir qurumdur.28 fevral 1988-ci ildə "Qadın işləri" adlı komissiya yaradıldı.29 yanvar 2001-ci ildə nazirlik kimi fəaliyyətə başladı.Baz nazir Jeong Yeongae,birinci müavini isə Kim Kyongseondur.

Məqsəd və funksiyaları
----------------------

#### Məqsəd

Qadın siyasətinin planlaşdırılması və koordinasiyası,qadın hüquqlarının genişləndirilməsi vasitəsilə qadın statusunun yaxşılaşdırılması;ailə siyasəti və çoxmədəniyyətli ailə siyasətinin qurulması,uzlaşdırılması və dəstəklənməsi;gənclərin rifahının və qorunmasının təşviqi;qadınlara,uşaqlara,gənclərə qarşı zorakılığın qarşısının alınması və qurbanlarının qorunması.

#### Funksiya

Cinsiyyətlə əlaqəli siyasətin planlaşdırılması,əlaqələndirilməsi,təhlili;qadın qaynaqlarının inkişafı və istifadəsi;qadınların cəmiyyətdəki iştirakının genişləndirilməsi;cinsi zorakılığın qarşısının alınması və qurbanlarının qorunması;qadın mülki qrupları ilə beynəlxalq təşkilatların əlaqələndirilməsi;çoxmədəniyyətli ailələrin, qadın immiqrantların dəstəklənməsi.

Ailə siyasəti
-------------

### İş və ailənin uyğunluğu

İş və ailənin tarazlığı üçün sosial mühitin yaradılması əsas məqsəddir.Hər çərşənbə günü işçilərin daha tez evə gedib boş vaxtlarını ailələri ilə birgə keçirməsi üçün "Sevimli Ailə" adlı bir kampaniya yaradılmışdır.Bu kampaniya gərgin iş həyatına baxmayaraq ailəni sevmək üçün atılan bir addımdır. 

### Çoxmədəniyyətli ailə

Sağlam və çoxmədəniyyətli ailənin qurulması üçün dəstək;Koreya dilində təhsil üçün müxtəlif proqramların hazırlanması;sabit həyat və Koreya cəmiyyətinə uyğunlaşmaq üçün uşağa qayğı;sosial inteqrasiyanın təşkili;çoxmədəniyyətli ailədə ikidilli ailə mühitinin formalaşması;evli immiqrantlar üçün tərcümə xidmətləri;evlilik işinə ciddi nəzarət etməklə beynəlxalq nikahda sağlam mədəniyyətin inkişaf etdirilməsi;beynəlxalq nikahda təcrübəni inkişaf etdirmək üçün təlim və yoxlamaların keçirilməsi;beynəlxalq nikahda təhsilin həyata keçirilməsi;qadın immiqrantlar və çoxmədəniyyətli ailələr üçün sutkanın 24 saatı 13 müxtəlif dildə fəaliyyət göstərən çağrı mərkəzi;bir çox mədəniyyətləri tədris edən peşəkar müəllim kollektivi.

### Tək valideynli ailə

18 yaşınadək uşağı olan tək valideynli ailələr üçün maddi dəstək;az təminatlı nənə-baba və nəvələri,nikahdan kənar 5 yaşınadək uşağı olan tək valideynli ailələr üçün maddi dəstək;orta və yuxarı sinif şagirdi olan az təminatlı tək valideynli ailələr üçün təhsil haqqı;məktəbə qəbulun aparılması,qəbul imtahanları üçün təhsil xərcləri,tək valideynli yeniyetmələri dəstəkləmək üçün maddi dəstək;az təminatlı,evsiz tək valideynli ailələrin rifahının yüksəldilməsi;nikahı olmayan,erkən hamiləlik yaşayan valideynlər üçün doğum və uşaq baxımı haqqında məsləhət və təcili xidmət göstərən mərkəzin fəaliyyəti.

### Uşağa qayğı xidməti

İşləyən valideynlərin övladları üçün təklif olunan dövlət proqramıdır.Professional dayələr tərəfindən həyata keçirilir.Xidmət istənilən vaxt mövcuddur.Dövlət tərəfindən az təminatlı ailələrə xidmət haqqı üçün maddi dəstək göstərilir.Yoluxucu xəstəliyə yoluxmuş uşaqlara baxmaq və onları xəstəxanaya aparmaq üçün evdə də xidmət göstərilir.

İstinadlar
----------

*